Mirel Palada, condamnat definitiv cu suspendare după ce a refuzat să i se măsoare alcoolul din sânge. Palada mai are o condamnare
Sociologul Mirel Palada, fost purtător de cuvânt al Guvernului Ponta, a fost condamnat definitiv vineri de Curtea de Apel București la un an și opt luni închisoare cu suspendare, după ce a refuzat să-i fie prelevate mostre biologice în vederea stabilirii alcoolemiei în sânge, în urma unui control efectuat în trafic de polițiștii Brigăzii Rutiere. Mirel Palada mai are o condamnare într-un dosar penal, după ce în 2017 l-a bătut într-un studio tv pe fostul senator USR Mihai Goțiu.